Anatols Abragams

Anatols Abragams (, 1914–2011) bija Latvijas ebreju izcelsmes Francijas atomfiziķis, viens no kodolmagnētiskās rezonanses teorijas autoriem. Francijas Zinātņu akadēmijas loceklis (1973).

 Dzīvesgājums 
Dzimis 1914. gada 15. decembrī kā Anatolijs Ābrahams Grīvā, Kurzemes guberņā. Viņa tēvs Izraēls Ābrahams (1872–1944) bija  pogu fabrikas īpašnieks Grīvā, māte Hanna, dzimusi Maimina, bija ārste.Arnis Vīksna. Latgales ārsti un ārstniecība 1772 - 1918. Rīga: Latvijas Universitāte, 2004. ISBN10: 9984770377, ISBN13: 9789984770376 Pirmā pasaules kara dēļ kopā ar vecākiem pārcēlās uz Krieviju, 1925. gadā kopā ar māti emigrēja uz Franciju. Mācījās Žansona de Saijī licejā (Lycée Janson-de-Sailly) Parīzē, studēja Parīzes Universitātē medicīnu, tad  dabaszinātnes, 1936. gadā ieguva bakalaura grādu.

Pēc Otrā pasaules kara sākuma 1939. gadā viņu mobilizēja dienestam artilērijas pulkā, pēc Vācijas uzvaras 1940. gada septembrī bēga uz Senrafaēlu Francijas neokupētajā daļā. Pēc kara beigām no 1945. līdz 1947. gadam viņš studēja Elektrības Augstskolā  (l'École supérieure d'électricité), iegūstot radioelektronikas inženiera grādu. 1947. gadā sāka strādāt Francijas Atomenerģijas komisariātā. 1948. gadā viņš Oksfordas Universitātes Klarendona laboratorijā pētīja elektronu paramagnētisko rezonansi un 1950. gadā aizstāvēja doktora grādu Oksfordas Universitātē. 1952.–1953. gadā viņš strādāja Hārvarda Universitātes kodolmagnētiskās rezonanses laboratorijā. 

Pēc atgriešanās Francijā 1960. kļuva par Francijas koledžas (le Collège de France) profesoru, 1965. gadā par Francijas Atomenerģijas komisariāta Fizikas direktoru, 1971. gadā par zinātniskās pētniecības direktoru.

 Grāmatas 

Abragam A & Bleaney B. Electron paramagnetic resonance of transition ions. Oxford, England: Oxford University Press, 1970.

 Atsauces 

 Ārējās saites 

Kategorija:Fiziķi
Kategorija:Daugavpilī dzimušie
Kategorija:Latvijas ebreji